cy es es en es cy cy ca en cy nl en cy su cy en en es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy es fr cy cy cy cy cy cy cy cy cy cy cy cy cy cy nl cy la es cy nb cy cy cy su cy ceb cy cy ca en cy nl en cy su cy su cy es es en es
Yr Hen Lyfrgell: noson wych a rhagorol. | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Os nad ydych wedi bod i’r Hen Lyfrgell, chi’n ‘colli mas’.
Ac os nad ydych wedi bod yno ar noson lle mae ‘na ddigwyddiad arbennig, chi’n ‘colli mas’ hyd yn oed mwy.
‘Roedd enghraifft o hyn nos Wener, pan fu neb llai na Meic Stephens a Heather Jones yn diddanu torf o tua 200 o bobl – o bob rhan o Gaerdydd a thu hwnt.
Eisteddais efo par hyfryd o Ystrad Mynach (roedd fy ngwraig gyda mi hefyd, wrth gwrs). ‘Roedd y ddau yn dysgu Cymraeg – ac wedi astudio Can Walter, un o ganeuon gorau Meic. Pleser pur iddynt, felly, oedd gweld y gwr ei hun yn canu’r gan – tra hefyd yn cael cyfle i ymarfer yr iaith a mwynhau’r cwrw arbennig a werthir yn y cafe / bar (cwrw o micro-breweries Cymru. Tair potel am ddeg punt. Yfais ormod ohonynt – ond hapus oeddwn).
Heather oedd yn canu’n gyntaf – gydag ambell stori am ei dyddiau cynnar efo Meic, Huw Jones, Geraint Jarman a Dewi Pws, rhoddodd i ni wledd a hanner. Gwych iawn oedd gweld hyd yn oed y ‘criw wrth y bar’ yn distewi wrth iddi ganu. Rhoddodd i ni fersiwn anhygoel o Colli Iaith. Byddech wedi gallu clywed pin yn gollwng.
Ac wedyn, Meic. ‘Roedd e mewn hwyliau da iawn (dim ond unwaith y cafodd y criw wrth y bar gweir am beidio a gwrando’n ddigon astud). ‘Roedd ei waith gitar yn athrylithgar- a’i lais tyner mor hudolus ag erioed. Cawsom ganddo fersiwn hyfryd o Gan Walter, Bibopalwla, Erwan, Rue Sant Michel, y Brawd Houdini a llawer mwy. Oll yn fendigedig.
Ac am ail hanner cyngerdd Meic fe ddaeth Heather yn ol i’r llwyfan i ymuno ag ef. Oes modd cael gwell?
Hyfryd oedd gweld yr Hen Lyfrgell yn gwireddu’r weledigaeth a arweiniodd at ei sefydlu. Mwynhau, yn gwbl naturiol, noson yng nghwmni ffrindiau hen a newydd. A mwynhau trafod yn y Gymraeg a gwrando ar gerddoriaeth Gymraeg.
Gyda Chlwb y Diwc wedi dirwyn i ben (yn Nhreganna) dyma’r lle amlwg i fynd am noson o hwyl ac i fwynhau diod bach efo ffrindiau.
‘Rwyf am orffen drwy alw ar Lywodraeth Cymru i gydnabod cyfraniad Meic a Heather i’n diwylliant. Dyma i chi ddau berson sydd wedi datblygu a rhannu ffordd newydd o edrych ar fywyd Cymru – a chreu stor o ganeuon gwych na fyddant yn heneiddio fyth.
Felly, Carwyn & Co, dyma gyfle i chi ddangos eich bod yn eu gwerthfawrogi a, thrwy hynny, dangos fod Llywodraeth Cymru yn fwy na peiriant llwyd biwrocrataidd. Ac eich bod yn deall pwysigrwydd ein diwylliant Cymraeg gwerthfawr ac unigryw.
Yn y cyfamser, ‘dwi methu aros am y noson nesaf yn yr Hen Lyfrgell.
Gyda diolch enfawr i Sian Lewis a’i thim yn Menter Caerdydd am drefnu’r noson.
sylw ar yr adroddiad yma
© Hawlfraint 2019 POBL CAERDYDD. Cedwir Bob Hawl.